cyanic-selkie/wikianc huggingface dataset:
কে কে গভঃ ইন্সটিটিউশন, মুন্সীগঞ্জ
মুন্সীগঞ্জ জেলার ঐতিহ্যবাহী শিক্ষাপ্রতিষ্ঠান কে.কে.গভ: ইনস্টিটিউশন ১৯৪২ সালে প্রতিষ্ঠিত হয়। ঐতিহ্যবাহী এই শিক্ষাপ্রতিষ্ঠানটির প্রতিষ্ঠাতা মুন্সীগঞ্জ-বিক্রমপুরের কৃতি সন্তান আব্দুল হাকিম বিক্রমপূরী। বিদ্যালয়টির নামকরণ করা হয় বিক্রমপূরী সাহেবের চাচা মরহুম কাজী কমরউদ্দিন সাহেবের নাম অনুসারে। প্রতিষ্ঠালগ্ন থেকেই বিদ্যালয়টি মুন্সীগঞ্জ জেলার অন্যতম সেরা  শিক্ষাপ্রতিষ্ঠান হিসেবে স্বীকৃতি লাভ করেছে। এরই ধারাবাহিকতায় ১৯৬৯ সালে বিদ্যালয়টি জাতীয়করণ করা হয়। শিক্ষা ছাড়াও  খেলাধুলা, সাংস্কৃতিক কমর্কান্ড, সহশিক্ষা কাযর্ক্রমে এই শিক্ষায়তনটি মুন্সীগঞ্জ জেলার শীর্ষ  স্থান দখল করে আছে। বর্তমানে বিদ্যালয়টিতে ডাবল শিফট চালু আছে। বর্তমানে দুই শিফটে বিদ্যালয়ে শিক্ষার্থী সংখ্যা ১৪৫০ জন। বিদ্যালয়টিতে ৪টি দ্বিতল ভবন সহ আছে ১০,০০০পুস্তক সমৃদ্ধ ১টি আধুনিক লাইব্রেরী,২টি কম্পিউটার ল্যাব,১টি ছাত্রাবাস সহ শিক্ষার আধুনিক সুযোগ সুবিধা।
সিঙ্গাপুরের জাতীয় পতাকা
thumb|250px|right|[[চিত্র:FIAV 110000.svg|23px অনুপাত: ২:৩]]
সিঙ্গাপুরের জাতীয় পতাকা দুইটি অনুভূমিক অংশ নিয়ে গঠিত। এর নিচেরটি সাদা এবং উপরেরটি লাল।
উপরে বাম দিকের কোনায় একটি সাদা নতুন চাঁদ ও ৫টি সাদা তারকা বৃত্তাকারা সাজানো আছে। চাঁদটি উদীয়মান দেশের প্রতীক, এবং ৫টি তারা হলো গণতন্ত্র, শান্তি, প্রগতি, ন্যায়বিচার ও সাম্য - এই পাঁচটি আদর্শের তাৎপর্যবাহী।
রুবেলা ভাইরাস
রুবেলা ভাইরাস (RuV), রুবেলা রোগের জীবাণু, এবং এই ভাইরাস এর কারণেই কনজেনিটাল রুবেলা সিনড্রোম হয়ে থাকে যখন এর সংক্রমণ ঘটে সময় গর্ভাবস্থা র প্রথম সপ্তাহে।
Rubivirus গণের একমাত্র সদস্য রুবেলা ভাইরাস এবং এটি Togaviridae পরিবারের সদস্য। এদের জিনোমে সাধারণত একসূত্রক ধনাত্মক প্রান্তযুক্ত আরএনএ পাওয়া যায় যা আবদ্ধ থাকে একটি ইকোসাহেড্রাল ক্যাপসিড দিয়ে।
কনজেনিটাল রুবেলা সিনড্রোম এর আণবিক ভিত্তি এখনো সম্পূর্ণরূপে জানা যায় নি, কিন্তু ইন ভিট্রো গবেষণার তথ্য থেকে দেখা গেছে যে, রুবেলা ভাইরাসের নির্দিষ্ট ধরনের কোষে উপর একটি অ্যাপোপটোটিক প্রভাব আছে। পি-৫৩ নির্ভর প্রক্রিয়া রূপেই এটি প্রমাণিত।
শ্রেণীবিন্যাস
'''
কাঠামো
৫০ থেকে ৭০ ন্যানোমিটার ব্যাসের গোলাকার ভাইরাস কণাটি (ভিরিয়ন)মূলত একটি লিপিড ঝিল্লি (ভাইরাল খাম )দ্বারা আচ্ছাদিত থাকে। যা মূলত পোষক কোষ থেকে উদ্ভূত. সেখানে ৬ ন্যানোমিটার বিশিষ্ট "স্পাইক" (প্রবর্ধন) দেখা যায়। এই স্পাইক গঠিত হয় ভাইরাল খাম প্রোটিন E1 এবং E2 দ্বারা যা তার ঝিল্লিতে সন্নিবিষ্ট থাকে।
লিপিড খামের ভিতরে একটি ৪০ ন্যানোমিটার ব্যাসের ক্যাপসিড পাওয়া যায়।
এই E1 গ্লাইকোপ্রোটিনকে  পোষকদেহের সাথে যুক্তকারী হিসাবে বিবেচনা করা হয়। এবং এতে থাকা বিভিন্ন প্রতিক্রিয়াশীল  স্ট্রাকচারাল প্রোটিন রয়েছে যা পোষকদেহের লোহিত রক্তকণিকার জমাট নির্ধারণকারী.
জিনোম
এই জিনো্মে রয়েছে ৯,৭৬২ টি নিউক্লিওটাইড এবং এটি ২টি কাঠামোহীন পলিপেপটাইডকে (পি১৫০ এবং পি৯০)প্রকাশ করে। তার মধ্যে ৫'-প্রান্ত দুই-তৃতীয়াংশ এবং ৩টি কাঠামোগত পলিপেপটাইডকে(সি, ই২, এবং ই১)এবং ৩'-প্রান্ত এক-তৃতীয়াংশের প্রকাশ করে। প্রোটিন ই১ এবং E2 উভয়ই  মূলত গ্লাইকোসাইলেটেড।
টোগাভাইরাসের যে তিনটি সাইট আছে তা অত্যন্ত সংরক্ষিত: একটি স্টেম-এবং-লুপ গঠনের জিনোমের ৫' প্রান্তে, একটি ৫১-নিউক্লিওটাইডের সংরক্ষিত ক্রম আছে জিনোমের ৫' প্রান্তের নিকটে এবং আরএনএ শুরু স্থানে একটি ২০-নিউক্লিওটাইডের সংরক্ষিত ক্রম বিদ্যমান। রুবেলা জিনোমে ও অনুরূপ সিকোয়েন্স আছে।
এই জিনোম ধারণ করে বিভিন্ন নন-কোডিং আরএনএ কাঠামো; তাদের মধ্যে হয়, রুবেলা ভাইরাস ৩' প্রান্তে কার্যকরী উপাদানরয়েছে, যা্তে বিদ্যমান একাধিক শাখা-প্রশাখা। যার একটি ভাইরাল প্রতিলিপনের জন্যে অপরিহার্য।
জাতীয় বিচার পরিষদ, ব্রাজিল
জাতীয় বিচার পরিষদ, ব্রাজিল বা জাতীয় ন্যায়বিচার কাউন্সিল ( Conselho Nacional de Justiça    ) ব্রাজিলিয়ান জুডিশিয়াল সিস্টেমের একটি অংশ যা জুডিশিয়াল রিফর্মের অংশ হিসাবে ২০০৪ সালে একটি সাংবিধানিক সংশোধনী মাধ্যমে তৈরি হয়েছিল। ১৫ সদস্যের এই কাউন্সিল ২০০৪ সালে ব্রাজিলের সংবিধানের ৪৫ তম সংশোধনীর মাধ্যমে প্রতিষ্ঠিত হয়েছিল। এর দায়িত্বগুলির মধ্যে অন্যতম  বিচার ব্যবস্থা যেন স্বায়ত্তশাসিত থাকে তা নিশ্চিত করা, বিচার বিভাগের সদস্যদের বিরুদ্ধে শাস্তিমূলক ব্যবস্থা গ্রহণ করা। এবং ব্রাজিলিয়ান আদালত ব্যবস্থা সম্পর্কে পরিসংখ্যান সংকলন ও প্রকাশ করা। সুপ্রিম ফেডারেল কোর্টের প্রধান জাতীয় বিচার পরিষদের সভাপতি হিসাবে দায়িত্ব পালন করেন ।
নিকে (পৌরাণিক চরিত্র)
গ্রিক পুরাণে, নিকে বিজয়ের দেবী। তিনি তিতান গোত্রভুক্ত দেবতা পাল্লাস ও ওকেয়ানিদ স্তাইক্সের কন্যা এবং জেলুস, ক্রাতুস ও বিয়ার বোন। এছাড়া নিকে শক্তি ও গতির দেবী। তার রোমান সমকক্ষ দেবী ভিক্তোরিয়া।
শেরিনা মুনাফ
শেরিনা মুনাফ (জন্ম: জুন ১১, ১৯৯০), হচ্ছেন ইন্দোনেশিয়া এর একজন অভিনেত্রী, পপ গায়িকা এবং গীতিকার। মাত্র ৯ বছর বয়সে, তিনি সফলভাবে তার আত্মপ্রকাশ অ্যালবাম, "আন্দাই আকু বেসার নন্তি" কে (যখন আমি বেড়ে উঠি) প্রকাশ করে। ২০০০ সালে, রিরি রিজা পরিচালিত "পিটুলাঙ্গান শেরিনাঃ (অনুবাদ: শেরিন্স অ্যাডভেঞ্চার)তে তিনি একটি গুরুত্বপূর্ণ ভূমিকা পালন করেছিলেন। তিনি তার কর্মজীবনের জন্য হ্যানয়তে ২০০১ এশিয়া প্যাসিফিক ফিল্ম ফেস্টিভালে "সর্বাধিক প্রতিভাশালী চরিত্রের শিল্পী" বিভাগে একটি বিশেষ পুরস্কার পান। ২০০১ সালে, তিনি ইউনিসেফ তহবিলের জন্য আইরিশ ছেলে ব্যান্ড ওয়েস্টলাইফ এর সাথে "আই হেভ এ ড্রিম" এর একটি কভার লিখেছেন। ফেব্রুয়ারি ২০১৩ এ, তিনি একজন বিচারক এবং কোচ হিসেবে দ্য ভয়েস এর ইন্দোনেশিয়ান সংস্করণ কাজ করেন।
সূচনা
১৯৯৯ সালে, শেরিনা মুনাফ তার প্রথম অ্যালবাম "আন্দাই আকু বেসার নন্তি" (অনুবাদ: যখন আমি বেড়ে উঠি) তৈরি করেছিলেন। সেই মুহূর্তে, জনগণের উত্সাহ খুব বিশাল ছিল। অ্যালবাম বিক্রি জন্য প্ল্যাটিনাম রেকর্ড লাভ ২৫০,০০০ অনুলিপি করে। তার অ্যালবামটি সেরা চাইল্ড গান এবং চাইল্ড অ্যালবামের জন্য ইন্দোনেশিয়া মিউজিক অ্যাওয়ার্ডস পুরস্কার জিতেছে। তিনি জাকার্তা কারাওকে প্রতিযোগিতায় (১৯৯৭) এবং গায়িকা প্রতিযোগিতার (১৯৯৮) চ্যাম্পিয়ন হওয়ার পর থেকেই তার সাফল্য উপভোগ করেছিলেন।
২০০০ সালে, শেরিনা মুনাফ, তার বাবা ত্রিয়াওয়ান মুনাফ, মিরা লেসমানাকে নিয়ে একটি সিনেমা "পেটুলাঙ্গান শেরিনা" (অনুবাদ: শেরিনার অ্যাডভেঞ্চার) তৈরি করেন, যেখানে ক্লাসের এক সিনেমায় অভিনয় করেন। এটি একটি বড় সাফল্য ছিল।
আর্থার জিলিগান
আর্থার এডওয়ার্ড রবার্ট জিলিগান (Arthur Gilligan; জন্ম: ২৩ ডিসেম্বর, ১৮৯৪ - মৃত্যু: ৫ সেপ্টেম্বর, ১৯৭৬) লন্ডনের ডেনমার্ক হিল এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ও অধিনায়ক ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯২৪ থেকে ১৯২৫ সময়কালে ইংল্যান্ড দলকে নয় টেস্টে নেতৃত্ব দিয়েছেন তিনি। তন্মধ্যে চার টেস্টে জয়, সমসংখ্যক টেস্টে পরাজিত হয় তার দল। ঘরোয়া প্রথম-শ্রেণীর ইংরেজ কাউন্টি ক্রিকেটে কেমব্রিজ, সারে ও সাসেক্স দলের প্রতিনিধিত্ব করেছেন আর্থার জিলিগান। দলে তিনি মূলতঃ ডানহাতি ফাস্ট বোলারের দায়িত্ব পালন করতেন। এছাড়াও, ডানহাতে নিচের সারিতে কার্যকরী ব্যাটসম্যান হিসেবে সুনাম ছিল তার।
প্রথম-শ্রেণীর ক্রিকেটে মূলতঃ শৌখিন খেলোয়াড় ছিলেন আর্থার জিলিগান। ১৯২২ থেকে ১৯২৯ সময়কালে সাসেক্স দলের অধিনায়কের দায়িত্বে ছিলেন তিনি। ফাস্ট বোলার ও নিচেরসারিতে শক্তিধর ব্যাটসম্যান হিসেবে খেলতেন। ১৯২৩ সালে ডাবল লাভ করেন। ফলশ্রুতিতে ১৯২৪ সালে উইজডেন কর্তৃক বর্ষসেরা ক্রিকেটার হিসেবে মনোনীত হন।
ক্রিকেট খেলা থেকে অবসর নেয়ার পর বেশকিছু গুরুত্বপূর্ণ পদে অধিষ্ঠিত হন তিনি। ইংল্যান্ড দল নির্বাচক ও মেরিলেবোন ক্রিকেট ক্লাবের (এমসিসি) সভাপতি মনোনীত হন। ক্রিকেটে জনপ্রিয় ব্যক্তিত্ব ছিলেন তিনি। ক্রীড়াসূলভ ও বন্ধুত্বসূলভ মনোভাবের পরিচয় দিতেন।
খেলোয়াড়ী জীবনেই তিনি ব্রিটিশ ফ্যাসিবাদী দলের সদস্য ছিলেন। ১৯২৪-২৫ মৌসুমে এমসিসি দলের সাথে অস্ট্রেলিয়া সফরে অস্ট্রেলীয় গোয়েন্দা বিভাগের নজরে ছিলেন ও সম্ভবতঃ অস্ট্রেলিয়ায় ছোট আকারের ফ্যাসিবাদী দল গঠনে ভূমিকা রেখেছিলেন। অজানাই রয়ে গেছে যে, তিনি কতদিন যাবৎ দলের সদস্য ছিলেন। তবে, ১৯২৬ সালে এ সংগঠনটি কার্যতঃ বিলুপ্ত হয়ে যায়।
কমলেশ্বর মুখোপাধ্যায়
কমলেশ্বর মুখোপাধ্যায় একজন বাঙালি চলচ্চিত্র নির্মাতা এবং বিজ্ঞাপন নির্মাতা। এখন পর্যন্ত তিনি ছয়টি চলচ্চিত্র নির্মাণ করেছেন। তার প্রথম পরিচালিত চলচ্চিত্র ২০১১ সালের উড়ো চিঠি। এরপর ২০১৩ সালে তিনি মেঘে ঢাকা তারা নির্মাণ করেন।
আর্থার জিলিগান
প্রথম বিশ্বযুদ্ধের পূর্বে ডালউইচ কলেজের পক্ষে আর্থার জিলিগান ক্রিকেট খেলেছিলেন। এরপর ক্যামব্রিজের পক্ষে খেলে দুইবার ব্লু লাভ করেন। সংক্ষিপ্তকালের জন্য সারের পক্ষে কাউন্টি ক্রিকেটে অংশগ্রহণ করেন। কিন্তু, ১৯২০ সালে সাসেক্সে স্থানান্তরিত হন। শুরুতে বেশ ধীরগতিতে কাউন্টি দলে খেলতে থাকেন। কিন্তু এরপর বেশ উন্নতি ঘটে তার। মরিস টেটের সাথে অবিস্মরণীয় বোলিং জুটি গড়ে কৃতিত্ব প্রদর্শন করেন। ১৯২২ সালে প্রথমবারের মতো ইংল্যান্ডের পক্ষে খেলেন। এরপর ১৯২৪ সালে টেস্ট দলের অধিনায়কের দায়িত্ব পান। পরবর্তী বছরগুলো জিলিগান তার খেলোয়াড়ী জীবনের তুঙ্গে অবস্থান করেন। কিন্তু ব্যাটিংকালে তার অসুস্থতা ধরা পড়ে। ফলশ্রুতিতে তার বোলিংয়ের ধার অনেকাংশেই খর্ব হয়ে যায়। তাস্বত্ত্বেও ১৯২৪-২৫ মৌসুমে অস্ট্রেলিয়া সফরে দলের অধিনায়কের দায়িত্ব পালন করেন তিনি। সিরিজে পরাজিত হলেরও তিনি ও তার দল বেশ জনপ্রিয়তা অর্জন করে ও সমীহের পাত্রে পরিণত হয়। পরের বছরগুলোয় তিনি অনিয়মিতভাবে খেলতে থাকেন। ১৯২৯ সালে সাসেক্সের অধিনায়কের দায়িত্ব থেকে নিজেকে সরিয়ে নেন ও তিন বছর পর অবসর গ্রহণ করেন। এরপর তিনি লেখক, সাংবাদিক ও ক্রিকেট ধারাভাষ্যকাররূপে আবির্ভূত হলেও সাসেক্সের সাথে নিয়মিতভাবে যোগাযোগ রক্ষা করতেন।
অধিনায়ক হিসেবে খেলোয়াড়সহ ধারাভাষ্যকারদের সাথে সু-সম্পর্ক বজায় রাখতেন। তাস্বত্ত্বেও অনেকেই তার কৌশল গ্রহণের কার্যকারিতা নিয়ে প্রশ্ন তুলতেন। অস্বীকার করার উপায় নেই যে, তার নেতৃত্ব গুণে সাসেক্স প্রতিযোগিতাধর্মী দলে রূপান্তরিত হয়েছিল। তিনি তরুণ প্রতিভাবান খেলোয়াড়দের সন্ধানে থাকতেন। ১৯৩০-এর দশকে খেলোয়াড়দের মাঝে প্রধান মেরুদণ্ডরূপে নিজেকে মেলে ধরেন। ফিল্ডার হিসেবে তিনি দলকে চমৎকার ফিল্ডিংকারী দলে রূপান্তরিত করতে সক্ষমতা দেখিয়েছেন। পাশাপাশি ১৯২৬-২৭ মৌসুমে এমসিসি দলের অধিনায়করূপে ভারত সফরে যান। তিনি ভারতীয়দেরকে নিজস্ব ক্রিকেট বোর্ড গঠনে উৎসাহিত করেন। ভারতীয় ক্রিকেট পরিচালনায় শ্বেতাঙ্গ ইংরেজদেরকে সংশ্লিষ্ট রাখার কথা জানান। ভারত দলকে টেস্ট খেলার মর্যাদা দানে এমসিসি’র কাছে দেন-দরবার পরিচালনা করতেন। এমসিসি সভাপতি থাকা অবস্থায় ১৯৬৮ সালে ডি’অলিভেইরা ঘটনায় সংশ্লিষ্ট ছিলেন আর্থার জিলিগান।
কমলেশ্বর মুখোপাধ্যায়
ক্যারিয়ার
তিনি একজন বিজ্ঞাপন নির্মাতা হিসেবে তার ক্যারিয়ার শুরু করেন। তিনি অমিত সেনগুপ্ত পরিচালিত নটবর নট আউট চলচ্চিত্রের চিত্রনাট্য লেখেন। তার প্রথম চলচ্চিত্র ২০১১ সালের উড়ো চিঠি। এতে ১২টি ভিন্ন গল্পের ওপর ১২টি মেসেজ দেয়া হয়েছে। তার পরের চলচ্চিত্রটি ২০১৩ সালে মুক্তি পায়। বিখ্যাত পরিচালক ঋত্বিক ঘটক-এর জীবনীনির্ভর এই চলচ্চিত্রটিও আগেরটির মত বক্স অফিস হিট না হলেও অত্যন্ত প্রশংসিত হয় এবং বহু আন্তর্জাতিক পুরস্কার লাভ করে। তিনি চেতনা নামক থিয়েটার-এর সদস্য।
২০শে ডিসেম্বর মুক্তি পাবে বিভূতিভূষণ বন্দ্যোপাধ্যায়ের রোমাঞ্চকর উপন্যাস অবলম্বনে শ্রী ভেঙ্কটেশ ফিল্মস প্রযোজিত এবং বিখ্যাত অভিনেতা দেব অভিনীত তার তৃতীয় চলচ্চিত্র চাঁদের পাহাড়। ১৫ কোটি বাজেটের এই চলচ্চিত্রটি এখন পর্যন্ত সর্বাধিক বাজেটের বাংলা চলচ্চিত্র। .| তবে এই সিনেমার ২য় অংশ আমাজন অভিজান নিম্ন মানের ভিএফএক্সের জন্য বেশ বিতর্কীত হয় ।
আর্থার জিলিগান
প্রারম্ভিক জীবন
লন্ডনের ক্যাম্বারওয়েল এলাকার ডেনমার্ক হিলে আর্থার জিলিগানের জন্ম। উইলি অস্টিন জিলিগান ও অ্যালিস এলিজা কিম্পটন দম্পতির দ্বিতীয় সন্তান ছিলেন। তিন পুত্রের প্রত্যেকেই প্রথম-শ্রেণীর ক্রিকেটে অংশ নিয়েছেন। সাসেক্সের সাথে এ পরিবারের জোড়ালো সম্পর্ক বিরাজমান ছিল। শিশু অবস্থাতেই জিলিগান সাসেক্স কাউন্টি ক্রিকেট ক্লাবের অনুসারী ছিলেন। পরবর্তীকালে এ ক্লাবের পক্ষে খেলার সুযোগ পেয়েছিলেন। ফেয়ারফিল্ড স্কুলে ভর্তি হন তিনি। ১৯০৬ থেকে ১৯১৪ সাল পর্যন্ত ডালউইচ কলেজে পড়াশোনা করেন। সেখানে থাকাকালে অ্যাথলেটিক্স ও ক্রিকেটে তার ক্রীড়া প্রতিভা ফুঁটে উঠে। শেষোক্ত ক্রীড়ায় বিদ্যালয়ের প্রথম একাদশে ভ্রাতৃদ্বয়সহ তার অংশগ্রহণ ছিল। ১৯১৩ সালে তিন ভাই একত্রে দলের পক্ষে খেলেন। ১৯১১ থেকে ১৯১৪ সময়কালে জিলিগান প্রথম একাদশে খেলেন ও শেষ দুই বছর দলের অধিনায়কের দায়িত্ব পালন করেন। ১৯১৪ সালে বিদ্যালয়ের ব্যাটিং ও বোলিং - উভয় বিভাগেই তিনি শীর্ষস্থানে আরোহণ করেন। ১৯১৪ সালে লর্ডস ক্রিকেট গ্রাউন্ডে প্রতিনিধিত্বকারী বিদ্যালয়ের ক্রিকেট দলে খেলার সুযোগ লাভ করেন। সর্বমোট দশ উইকেট পান ও দুই খেলায় অংশ নিয়ে একটিতে অর্ধ-শতরান তুলেন। বিদ্যালয় ক্রিকেটের মানদণ্ডে তার পেশ বোলিং বেশ আশ্চর্যান্বিত ছিল। ১৯১৩ ও ১৯১৪ সালে বিদ্যালয়ের অবকাশকালীন সময়ে সারে কর্তৃপক্ষ তাদের দ্বিতীয় একাদশের পক্ষে খেলার জন্য তাকে আমন্ত্রণ জানায়। তার বাবা কাউন্টি কর্তৃপক্ষের সদস্য ছিলেন। লন্ডনে জন্মগ্রহণের কারণে জিলিগান খেলার যোগ্যতা লাভে সমর্থ হন।
বিশ্বযুদ্ধে অংশগ্রহণ
১৯১৪ সালে কেমব্রিজের পেমব্রোক কলেজে ভর্তি হন। তবে, প্রথম বিশ্বযুদ্ধের কারণে তার বিশ্ববিদ্যালয় জীবন বাঁধাগ্রস্ত হয়। ১৯১৫ সালে ল্যাঙ্কাশায়ার ফুসিলিয়ার্সে যোগ দেন ও ফ্রান্সের যুদ্ধক্ষেত্রে অংশগ্রহণ করেন। ১১শ ব্যাটলিয়নের ক্যাপ্টেনের দায়িত্বে ছিলেন তিনি। যুদ্ধ শেষ হবার পর পেমব্রোকে ফিরে আসেন ও পুনরায় ক্রিকেট জীবনে জড়িয়ে পড়েন।
দ্বিতীয় বিশ্বযুদ্ধে জিলিগান রয়্যাল এয়ার ফোসে কল্যাণ কর্মকর্তা হিসেবে দায়িত্ব পালন করেন। এরপর পাইলট অফিসার হিসেবে কমিশনপ্রাপ্ত হন ও পরবর্তীতে স্কোয়াড্রন লিডার র‌্যাঙ্ক লাভ করেন।
চমকপ্রদ ক্রীড়াশৈলীর কারণে লর্ডসে মর্যাদাসম্পন্ন জেন্টলম্যান বনাম প্লেয়ার্সের মধ্যকার খেলার জন্য নির্বাচিত হন। শৌখিন খেলোয়াড়দের নিয়ে গড়া জেন্টলম্যান দলের পক্ষে খেলেন আর্থার জিলিগান। তার ফিল্ডিং ধারাভাষ্যকারদের মন জয় করে। আরও কয়েকটি প্রতিনিধিত্বমূলক খেলায় অংশগ্রহণের সুযোগ পান। কাউন্টি চ্যাম্পিয়নশীপের শিরোপাধারী ইয়র্কশায়ারের বিপক্ষে বাদ-বাকী ইংল্যান্ড দলের পক্ষে খেলেন। শেষের খেলায় তিনি সর্বমোট আট উইকেট দখল করেন। ঐ মৌসুম শেষে জিলিগানকে মেরিলেবোন ক্রিকেট ক্লাবের সদস্যরূপে অন্তর্ভুক্ত করা হয়। দক্ষিণ আফ্রিকা সফরে টেস্ট সিরিজে অংশগ্রহণের সুযোগ ঘটে তার।
দক্ষিণ আফ্রিকা সফর
১৯২২-২৩ মৌসুম থেকে ১৯৩২ সাল পর্যন্ত মেরিলেবোন ক্রিকেট ক্লাবের প্রতিনিধিত্ব করেছেন। এ সময়ে তিনি এমসিসি দলের সঙ্গে ১৯২২-২৩ মৌসুমে দক্ষিণ আফ্রিকা, ১৯২৪-২৫ মৌসুমে অস্ট্রেলিয়া এবং ১৯২৬-২৭ মৌসুমে ভারত ও সিলন গমন করেন।
১৯২৩ সালে ইংল্যান্ডে ফিরে আসার পর কাউন্টি ক্রিকেটে জিলিগান তার নিজস্ব সেরা মৌসুম অতিবাহিত করেন। ১৭.৫০ গড়ে ১৬৩ উইকেট তুলে নেন। পাশাপাশি ২১.১২ গড়ে ১,১৮৩ রান সংগ্রহ করেন তিনি। এরফলে ১,০০০ রান ও ১০০ উইকেট নেয়ার ডাবল লাভের কৃতিত্ব তার খেলোয়াড়ী জীবনের একমাত্র ঘটনা ছিল। পরবর্তী দুই মৌসুম উদীয়মান পেস বোলার মরিস টেটের বোলিং জিলিগানের মনে প্রাণের সঞ্চার করে। কার্যকরী বোলিং জুটি গড়ে দলে স্মরণীয় অবদান রাখেন তারা। জিলিগান দুইটি সেঞ্চুরি ও ইনিংসে নয়বার পাঁচ বা ততোধিক উইকেট লাভ করেন। তার এ ফলাফলের স্বীকৃতিস্বরূপ উইজডেন কর্তৃক বর্ষসেরা ক্রিকেটার মনোনীত হন। এ প্রসঙ্গে উইজডেন মন্তব্য করে যে, এখন তিনি শীর্ষস্থানীয় শৌখিন ক্রিকেটার হিসেবে স্বীকৃত ও ইংল্যান্ডের পক্ষে খেলার উপযোগী।
যুদ্ধ পরবর্তী সময়ের পরপরই অস্ট্রেলিয়ার মুখোমুখি হয় ইংল্যান্ড দল। দুই টেস্ট নিয়ে গড়া ঐ সিরিজে ইংল্যান্ড দল শোচনীয়ভাবে পরাজিত হয়েছিল। এ প্রেক্ষিতে ইংল্যান্ড দল নির্বাচকমণ্ডলী নতুন অধিনায়ক মনোনয়নের কথা ভাবতে থাকেন। দক্ষিণ আফ্রিকা সফরে ফ্রাঙ্ক মান দলকে নেতৃত্ব দেন। ১৯২১ থেকে ১৯২৪ সালের মধ্যে দলের একমাত্র টেস্ট ছিল। ১৯২৪ সালে অনুষ্ঠিত একটি খেলায় সম্ভবতঃ জর্জ ম্যাকাউলি প্রকাশ্যে ইংল্যান্ড দলনায়ক আর্থার জিলিগানের অধিনায়কত্ব ও বোলিং নিয়ে সমালোচনায় মুখরিত হয়েছিলেন।
ইংরেজ অধিনায়কত্ব
প্রসিদ্ধ ক্রিকেট লেখক অ্যালান গিবসনের মতে, মান বয়সের ভারে ন্যুহ হলেও এ পদের প্রধান দাবীদার ছিলেন। তবে তার ব্যাটিংয়ের মান তেমন উল্লেখযোগ্য ছিল না। অন্যান্য সম্ভাব্য প্রার্থীর মধ্যে ফেন্ডার ও আর্থার কার ছিলেন। তাস্বত্ত্বেও দক্ষিণ আফ্রিকা সফরকে ঘিরে ১৯২৪ সালে জিলিগানকে দলের অধিনায়করূপে মনোনীত করা হয়েছিল। এ পদের জন্য তাকে পরীক্ষামূলকভাবে নিযুক্ত করা হয়েছিল। অন্যদিকে ক্রিকেট সংবাদদাতা ই. ডব্লিউ. সোয়ানটনের মতে, প্রভাবশালী লর্ড হ্যারিসের স্নেহধন্য ছিলেন জিলিগান। ফলে, তার মনোনয়ন সহজতর হয়। গিবসন জিলিগানকে ২৯ বছরের আকর্ষণীয়, হাস্যোজ্জ্বল যুবকরূপে আখ্যায়িত করেন। জিলিগান মৌসুমটি খুবই সুন্দরভাবে শুরু করেন। তিনি ও টেট প্রথম টেস্টের ন্যায় পরবর্তী সপ্তাহগুলোয় তারা বিশ্বের অন্যতম সেরা উদ্বোধনী বোলিং জুটি হিসেবে স্বীকৃতিপ্রাপ্ত হন। ঐ সময়ে ইংল্যান্ডের সেরা ব্যাটিংকারী দলরূপে সারে ও মিডলসেক্সকে গণ্য করা হতো। উপর্যুপরী খেলায় জিলিগান ও টেট ঐ দল দুটোকে যথাক্রমে ৫৩ ও ৪১ রানে গুটিয়ে ফেলেন। শেষের খেলাটিতে জিলিগান ৮/২৫ বোলিং পরিসংখ্যান দাঁড় করিয়েছিলেন। তিনি ও টেট বেশ কয়েকটি কাউন্টি দলকে স্বল্প রানে গুটিয়ে ফেলতে দক্ষতা দেখিয়েছিলেন। প্রথম টেস্টের মাধ্যমে জিলিগানের ইংল্যান্ড দলের অধিনায়করূপে আত্মপ্রকাশ করেন। জিলিগান মাত্র সাত রানের বিনিময়ে ছয় উইকেট পেয়েছিলেন। উইজডেন তাদের প্রতিবেদনে উল্লেখ করে যে, তিনি অত্যন্ত দ্রুতগতিতে বোলিং করেছিলেন ও যে-কোন অগ্নিগোলকের চেয়ে অধিক ছিল তার বল ছোঁড়ার গতি। নো বল ছোঁড়ার পর তিনবার ইনিংসটিতে উইকেট তুলে নিয়েছেন। ফলো-অনের পর দক্ষিণ আফ্রিকার বিপক্ষে ৫/৮৩ পান। ঐ টেস্টে তিনি ১১ উইকেট পান। প্রথম টেস্টের ন্যায় দ্বিতীয় টেস্টেও ইংল্যান্ড দল ইনিংস ব্যবধানে জয় পায়। খেলায় তিনি পাঁচ উইকেট দখল করেন। জুন মাস শেষে সকল ধরনের প্রথম-শ্রেণীর খেলায় অংশ নিয়ে তিনি ১৫ গড়ে ৭৪ উইকেট লাভ করেন। এ পর্যায়ে গণমাধ্যম ও জনগণের মাঝে জিলিগান ও টেটে আসন্ন অস্ট্রেলিয়া সফরকে ঘিরে ব্যাপক প্রাণের সঞ্চার সঞ্চালিত করেন।
অস্ট্রেলিয়া সফর
১৯২৪ সালে গুরুতরভাবে আহত হবার পর জিলিগান দ্রুতগতিতে বল করতে পারছিলেন না। খেলোয়াড় হিসেবে ১৯২৪-২৫ মৌসুমে অস্ট্রেলিয়া সফরে খুব কমই ভূমিকা রেখেছিলেন। আরও আঘাত লাভের ফলে তার ক্রীড়াশৈলী আরও ক্ষতিগ্রস্ত হয়েছিল। খেলায় তিনি সেরা বোলিং পরিসংখ্যান গড়েছিলেন ৪/১২। দ্বিতীয় খেলায় একমাত্র সেঞ্চুরিটি করেন ও আর মাত্র একবার পঞ্চাশের কোঠা অতিক্রমে সক্ষমতা দেখান। তবে, তার নেতৃত্বের বিষয়টিই একমাত্র সফলতা ছিল। পূর্ববর্তী সিরিজগুলোয় অস্ট্রেলিয়া ফিল্ডিংয়ের ক্ষেত্রে ইংল্যান্ডের তুলনায় বেশ শক্তিধর ছিল। তবে, গিবসনের মতে, জিলিগানের নেতৃত্বে ইংরেজ দল ফিল্ডিংয়ে বিপ্লব আনে যা যুদ্ধের পর প্রথমবার এমনকি ১৯০০-এর দশকের শুরুর দিক থেকে অস্ট্রেলিয়ার সাথে তুলনা করতে শুরু করে। এ ধারাবাহিকতা বেশ কয়েকবছর প্রভাব বিস্তার করেছিল। তবে, অস্ট্রেলীয় সংবাদপত্রগুলো এ পরিসংখ্যান তুলে ধরে যে, পাঁচ টেস্টের ঐ সিরিজে ইংল্যান্ড দল কমপক্ষে ২১টি ক্যাচ তালুবন্দী করতে ব্যর্থ হয় যা হয়তো সিরিজের ফলাফলে ব্যাপক ভূমিকা রাখতো। ঐ সিরিজে অস্ট্রেলিয়া দল ৪-১ ব্যবধানে অ্যাশেজ সিরিজ করায়ত্ত্ব করে। জিলিগানের নেতৃত্ব তুলনামূলকভাবে কম সফল ছিল। প্রতিপক্ষের হার্বি কলিন্স তার তুলনায় শ্রেয়তর ছিলেন। প্রস্তুতিমূলক খেলায় পরাজিত হয় তার দল যা হয়তো ড্রয়ের দিকে যেতো। তবে, অস্ট্রেলীয় দর্শকদের কাছে মন জয় করেন তিনি ও দলের সকলের কাছে সু-সম্পর্ক বজায় রাখেন। ১৯৭৯ সালে গিবসন লেখেন যে, অস্ট্রেলিয়ায় আগত যে-কোন ইংরেজ অধিনায়কের চেয়ে তিনি সর্বাপেক্ষা জনপ্রিয়তা অর্জন করেছেন। এ সফরে জিলিগান প্রচারের দিকে মনোযোগ দিয়েছিলেন।
প্রথম দুই টেস্ট অস্ট্রেলিয়া জয় করে। ফলশ্রুতিতে পার্কিন ইংরেজ কর্তৃপক্ষ বরাবর জিলিগানের নেতৃত্ব নিয়ে প্রচারমাধ্যমে সমালোচনায় মুখরিত হন ও জ্যাক হবসকে অধিনায়কের দায়িত্বে পুণর্বহালের জন্য পরামর্শ দিয়ে স্বল্পমাত্রায় বিতর্ক সৃষ্টি করেন। তৃতীয় টেস্ট বেশ প্রতিদ্বন্দ্বিতার মুখোমুখি হয়। জিলিগানসহ তিনজন বোলার আঘাতের কবলে পড়েন যা সমগ্র সিরিজে প্রভাববিস্তার করে। ৩১ রান করলেও অস্ট্রেলিয়ার ১১ রানের স্বল্প ব্যবধানের বিজয়ে জিলিগান বাঁধার প্রাচীর গড়তে পারেননি। চতুর্থ টেস্টে ইংল্যান্ড জয় পায় যা যুদ্ধ-পরবর্তীকালে ইংল্যান্ডের প্রথম ছিল। চূড়ান্ত টেস্টে আবারও পরাজিত হয়। দলের ফলাফলে সমালোকেরা সন্তুষ্ট হন। এ সফর সম্পর্কে গিবসন মন্তব্য করেন যে, সবকিছুই সুন্দরভাবে হলেও বিজয়ের বিষয়ে ইংরেজরা তীক্ষ্ণভাবে নজর রাখছিল ও ব্যাপক সংখ্যায় বিজয় চাচ্ছিল।
ঐ সিরিজে ৫১.৯০ গড়ে ১০ উইকেট ও ৯.১৪ গড়ে ৬৪ রান তুলেন জিলিগান। গিবসন বিচারকের ভূমিকায় অবতীর্ণ হয়ে লিখেন যে, প্রাপ্ত উইকেটগুলোর অধিকাংশই সেরা ব্যাটসম্যানদের ছিল। এ সিরিজে অনেক বোলার দূর্বলমানের বোলিং পরিসংখ্যান গড়েন। ঐ হিসেবে প্রদর্শিত পরিসংখ্যান তেমন খারাপ ছিল না। সফরের সকল প্রথম-শ্রেণীর ক্রিকেটে জিলিগান ৩৮.৩৯ গড়ে ২৮ উইকেট ও ১৭.৮৫ গড়ে ৩৫৭ রান তুলেন। এরপর তিনি আর কোন টেস্ট খেলেননি।
ভারত সফর
১৯২৬-২৭ মৌসুমের শীতকালে এমসিসি দল ভারত ও সিলন সফরে আসে। অন্যান্য প্রতিদ্বন্দ্বী না থাকায় জিলিগানকে এমসিসি দলের নেতৃত্ব দেয়া হয়। দলটিতে পূর্ণাঙ্গ শক্তিধর ছিল না ও কোন টেস্ট খেলায় অংশ নেয়নি। ভারতে ২৬টি ও সিলনে চারটি প্রথম-শ্রেণীর খেলায় অংশ নিয়েছিল। মরিস টেট, মরিস লেল্যান্ড, অ্যান্ডি স্যান্ডহাম, বব ওয়াট, আর্থার ডলফিন, জর্জ গিয়েরি, ইউয়ার্ট অ্যাস্টিল ও জর্জ ব্রাউনের ন্যায় খেলোয়াড়েরা দলের সদস্য ছিলেন। প্রথম-শ্রেণীর খেলাগুলোয় তিনটি অর্ধ-শতরান করেন ও অনিয়মিতভাবে বোলিং করে দশ উইকেট লাভ করেন।
তিনি ভারতীয়দেরকে নিজস্ব ক্রিকেট বোর্ড গঠনে উৎসাহিত করেন। ভারতীয় ক্রিকেট পরিচালনায় শ্বেতাঙ্গ ইংরেজদের কাউকে সংশ্লিষ্ট রাখার কথা জানান। ভারত দলকে টেস্ট খেলার মর্যাদা দানে এমসিসি’র কাছে দেন-দরবার পরিচালনা করতেন। তিনি তাই করলেন। ১৯২৯ সালে ভারত ইম্পেরিয়াল ক্রিকেট কনফারেন্সের সদস্য মনোনীত হয়। ভারতীয় ক্রিকেটের অগ্রযাত্রা প্রসঙ্গে মিহির বসু মন্তব্য করেন যে, জিলিগানের প্রভাব অসামান্য ছিল।
অবসর পরবর্তী সময়কাল
ক্রিকেট থেকে অবসর নেয়ার পর জিলিগান সাংবাদিকতার দিকে ঝুঁকে পড়েন। বেশ কয়েকটি ক্রিকেট সম্পর্কীয় গ্রন্থ লেখেন। তন্মধ্যে, ১৯৩২ সালে সাসেক্সের ক্রিকেট ইতিহাস বিষয়ক গ্রন্থ অন্যতম। বেতারে ক্রিকেট সম্প্রচারে প্রথমদিকের ধারাভাষ্যকারদের মধ্যে ছিলেন তিনি। ১৯৩২-৩৩ মৌসুমে অস্ট্রেলিয়া থেকে অ্যাশেজ সিরিজ ও এমসিসি দলের অস্ট্রেলিয়া পরবর্তী সফরগুলো অস্ট্রেলিয়ান ব্রডকাস্টিং কমিশনে প্রচার করেন। জনপ্রিয় ও সম্মানীয় ধারাভাষ্যকার হিসেবে তিনি সাবেক অস্ট্রেলীয় ব্যাটসম্যান ভিক রিচার্ডসনের সাথে সম্প্রচার জুটি গড়েন। এছাড়াও, ১৯৪৭ থেকে ১৯৫৪ সময়কালে বিবিসি রেডিও ধারাভাষ্যকার দলের সদস্যরূপে টেস্ট খেলায় ধারাভাষ্য দেন। ১৯৫৪-৫৫ মৌসুমে ইংল্যান্ড অ্যাশেজ সিরিজ জয় করে। এ প্রসঙ্গে ১৯৫৫ সালে তিনি ‘দি আর্ন রিটার্নস’ শিরোনামে গ্রন্থ লিখেন।
ক্রিকেট জীবন সমাপণের পরও জিলিগান সাসেক্সের সাথে নিয়মিতভাবে যোগাযোগ রক্ষা করতেন। পরবর্তীতে তিনি ক্লাবের সম্মানসূচক আজীবন সদস্যরূপে মনোনীত হন। কাউন্টি দলের সভাপতি, উপদেষ্টা ও প্রেসিডেন্টের দায়িত্ব পালন করেন ও ঐ অঞ্চলের স্থানীয় ক্লাবগুলোকে সহায়তা প্রদান করতেন আর্থার জিলিগান। বক্তা হিসেবেও তিনি সুখ্যাতি অর্জন করেন। জীবনের শেষদিকে গল্ফের দিকেও তার আগ্রহ জন্মায়। ১৯৫৯ সালে ইংলিশ গল্ফ ইউনিয়নের সভাপতির দায়িত্ব পালন করেন। ১৯৫২ থেকে ১৯৭২ সাল পর্যন্ত কাউন্টি ক্রিকেটার্স গল্ফিং সোসাইটির অধিনায়কের দায়িত্ব পালন করেন তিনি। মৃত্যু পূর্ব-পর্যন্ত এ সংগঠনের সভাপতি ছিলেন।
এমসিসির সম্মানীয় আজীবন সদস্য ছিলেন তিনি। ১৯৬৭ থেকে ১৯৬৮ সময়কালে এমসিসির সভাপতির দায়িত্ব পালন করেন। এ সময়ে দক্ষিণ আফ্রিকা সফরে ব্যাসিল ডি’অলিভেইরাকে বাদ দেয়ার ন্যায় বিতর্কিত ঘটনায় এমসিসি জড়িয়ে পড়েন। শুরুতে ডি’অলিভেইরাকে দলের বাইরে রাখা হয়। কিন্তু আঘাতের কারণে একজন খেলোয়াড়কে প্রত্যাহার করা হলে ডি’অলিভেইরাকে স্থলাভিষিক্ত করা হয়। দক্ষিণ আফ্রিকান সরকার ডি’অলিভেইরাকে অংশগ্রহণে বাঁধার প্রাচীর গড়ে তুললে শেষ পর্যন্ত এমসিসি সফর বাতিল করে দেয়।
ব্যক্তিগত জীবন
এপ্রিল, ১৯২১ সালে সেসিলিয়া মেরি ম্যাথুজ নাম্নী এক রমণীকে বিয়ে করেন। এ দম্পতির এক কন্যা ছিল। কিন্তু অক্টোবর, ১৯৩৩ সালে বিবাহ-বিচ্ছেদে পরিণত হয়। ১৯৩৪ সালে পুনরায় বিবাহ-বন্ধনে আবদ্ধ হন। স্কিয়িংয়ে থাকাকালে দ্বিতীয় স্ত্রী ক্যাথরিন মার্গারেট ফক্সের সাথে পরিচিত হয়েছিলেন তিনি।
১৯৭১ সালে হোভ ক্রিকেট গ্রাউন্ডের একটি স্ট্যান্ডের নাম তার নামে নামাঙ্কিত হন। তবে, ২০১০ সালে স্টেডিয়ামের অবকাঠামো পুণঃনির্মাণের সময় এ স্ট্যান্ডটি ভেঙ্গে ফেলা হয়।
তার ভাই ফ্রাঙ্ক জিলিগান ও হ্যারল্ড জিলিগান প্রথম-শ্রেণীর ক্রিকেটে অংশগ্রহণ করেছেন। ৫ সেপ্টেম্বর, ১৯৭৬ তারিখে ৮১ বছর বয়সে সাসেক্সের পালবোরা এলাকায় আর্থার জিলিগানের দেহাবসান ঘটে।
সেমিনাল ভেসিকল
সেমিনাল ভেসিকল (একে ভেসিকুলার গ্রন্থি, বা সেমিনাল গ্রন্থিও বলা হয়), হচ্ছে মূত্রথলির নিম্নপ্রান্ত ও মলাশয়ের মাঝখানে অবস্থিত একজোরা ছোট আঙ্গুলের মতো কোঁচকানো থলিকা। প্রত্যেক থলিকা একেকটি প্যাঁচানো নালিকায় গঠিত ও যোজক টিস্যুতে আবৃত।
কাপাসিয়া ইউনিয়ন, কাপাসিয়া
কাপাসিয়া ইউনিয়ন বাংলাদেশের গাজীপুর জেলার কাপাসিয়া উপজেলার অন্তর্গত একটি ইউনিয়ন।
প্রশাসনিক অঞ্চল
এই ইউনিয়ন ২০টি গ্রাম নিয়ে গঠিত যা ১৪টি মৌজার আওতাভুক্ত। গ্রামগুলি হল:
জনসংখ্যা
৯৮,৬৬৫
লোকসংখ্যা– ৫২৬৬৫জন(প্রায়) (২০১১সালের আদমশুমারি অনুযায়ী)
যোগাযোগ ব্যবস্থা
যোগাযোগ ব্যবস্থা হিসেবে বাস আছে। ঢাকা মহাখালী, গাজীপুর বাসস্ট্যান্ড থেকে বাসে উঠে সোজা আ.আ.হা তৌফিক জনসেবা কেন্দ্র, কাপাসিয়া বাস স্টেশন, কাপাসিয়া বাজার নেমে পূর্ব-দক্ষিণ রাস্তা ধরে অটোরিক্সা অথবা সি এন জি, দিয়ে কাপাসিয়া বাজার।   বাজারের সাইটে নদীর তীরে ইউনিয়ন অফিস। সম্রাট, জলসিরি, অন্যনা, গাজীপুর পরিবহন  তাছাড়াও রয়েছে মালামাল পরিবহনের জন্য ভ্যান, পিকাপ, লরি, ট্রলি ইত্যাদি চলাচল করে।
শিক্ষা প্রতিষ্ঠান
এই ইউনিয়নে কারিগরী কলেজ টি, প্রাথমিক বিদ্যালয় টি, মাদ্রাসা টি, মাধ্যমিক বিদ্যালয় টি রয়েছে।শিক্ষা প্রতিষ্ঠান এর জন্য বিখ্যাত।
হাটবাজারের তালিকা
কাপাসিয়া বাজার, বল খেলার বাজার,পাবুরের বাজার, বলদা বাজার
হায়েদেহ
মা'সুমিহে দাদেহবলো, হায়েদেহ হিসেবে অধিক পরিচিত, ১০ এপ্রিল ১৯৪২ – ২০ জানুয়ারি ১৯৯০) ছিলেন কনট্রাল্টো কণ্ঠ পরিসীমার ফার্সি শাস্ত্রীয়, লোক এবং  পপ সঙ্গীতধারার ইরানি সঙ্গীতশিল্পী। তিনি দুই দশকেরও অধিক সময় ধরে সঙ্গীতশিল্পে সক্রিয় ছিলেন এবং বিংশ শতাব্দীর ইরানের জনপ্রিয় গায়ক হিসেবে বিবেচিত।
প্রাথমিক জীবন ও কর্মজীবন
মা'সুমিহে দাদেহবলো ১০ এপ্রিল ১৯৪২ সালে ইরানের তেহরানে জন্ম নেন। তিনি ইরানি সঙ্গীতশিল্পী ম্যাহেস্তির বড় বোন।
১৯৬৮ সালে বেতার তেহরানের ফার্সি ঐতিহ্যগত সঙ্গীত অনুষ্ঠানে ডাউউড পিরনিয়া পরিচালিত "গোলাহা ইয়ে রাঙ্গারং" (রঙিন ফুল) গান পরিবেশনের মাধ্যমে তার সঙ্গীত কর্মজীবন শুরু হয়।
হায়েদেহ ফার্সি বেহালাবাদক ও সুরকার আলী তাজভিদির সঙ্গে আওয়াজ (ফার্সি কণ্ঠ্যসঙ্গীত) অধ্যয়ন করেছেন।
রাহী মোয়ারির রচিত ও আলী তাজভিদি সুরকৃত আযাদেহ (১৯৬৮) হায়েদেহের প্রথম আনুষ্ঠানিক হিট এবং আত্মপ্রকাশ অ্যালবাম। ১৯৬৮ সালে বেতার তেহরানে গল-হা অর্কেস্ট্রার সাথে এটি প্রথম সঞ্চালিত হয়। একই বছর তিনি রাফতাম (১৯৬৮) শিরোনাম আরেকটি অ্যালবাম প্রকাশ করেন।
১৯৭০-এর দশকে হায়েদেহ তার শাস্ত্রীয় ফার্সি রুপরেখাতে ফার্সি পপ সঙ্গীত যুক্ত করেন। একই সময়ের মধ্যে তিনি বেশ-কয়েকজন লেখক, যেমন ফ্রেয়দুন খোশনুদ, জাহানবখশ পাজৌকি, আনোশিরাভন রোহানি এবং মোহাম্মদ হায়দারি সহকারে কাজ করেন। এই সময়ের মধ্যে হায়েদেহর বেজান তার, গোল-ই সাং, নওরোজ আমাদ এবং সোঘতী অন্তর্ভুক্ত।
বিপ্লব পরবর্তি ও ইরান ত্যাগ
left|thumb|১৯৮৭ সালে লন্ডনের [[রয়্যাল অ্যালবার্ট হল|রয়্যাল অ্যালবার্ট হলের কনসার্টে হায়েদেহ]]
২৯ আগস্ট ১৯৭৮ সালে, ইরানের ইসলামি বিপ্লবের কিছুদিন পূর্বে, হায়েদেহ যুক্তরাজ্যে অভিবাসিত হন। তিন বছর ধরে সেখানে থাকার পর, ১৯৮২ সালে তিনি যুক্তরাষ্ট্রে চলে যান এবং পূনরায় কর্মজীবন চালিয়ে যান।
হায়েদেহ ১৯৮২ সাল থেকে তার জীবনের শেষ পর্যন্ত লস এঞ্জেলেসে বসবাস করেন। বিপ্লব পরবর্তী ইরান ত্যাগীর সংখ্যা বৃদ্ধির ফলে সাউদার্ন ক্যালিফোর্নিয়ায় ইরানি সম্প্রদায়ের মধ্যে ৮০-এর দশকে হায়েদেহর কর্মজীবন আরও সমর্থীত হয়।
হায়েদেহ এই সময় অনেক সফল অ্যালবাম প্রকাশ করে এবং তার সকল গান ইরানে অবৈধ ঘোষিত হয়। তার রাজনৈতিক ও নস্টালজিক গান যেমন, "রৌজা-ই রোশন", "খোদাফেজ", "ফরিয়াদ" এবং "জিন্দেগি" ইরানি নির্বাসিত সম্প্রদায়ের কাছে ব্যাপক জনপ্রিয় হয়ে ওঠে।
মার্কিন যুক্তরাষ্ট্রে তার বেশিরভাগ গানের গীতিকার ও প্রযোজকদের মধ্যে ছিলেন সাদেদ নজউকি, মোহাম্মদ হেয়দারি এবং আন্দ্রনিক। তিনি এছাড়াও আর্মালান সারফারাজ, হোমা মীর-আফসার এবং বিজন সামন্দরের সাথে কাজ করেছেন। হায়েদেহের ৩০টিরও বেশি গানের রচয়িতা তার বন্ধু লেলা কাসরা (হেদিয়েহ নামেও পরিচিত), যিনি হায়েদেহর অনেক অ্যালবামে গানের মাঝেমাঝে কবিতা আবৃত্তি করেছেন। নির্বাসনের সময়, হায়েদেহ নিয়মিত লস এঞ্জেলেস ভিত্তিক ইরানি টেলিভিশন চ্যানেল আইআর টিভি, জামে-ই-জামে উপস্থিত হন।
মৃত্যু এবং সমাধি
thumb|লস এঞ্জেলেসে হায়দেহের সমাধি
১৯৯০ সালের ২০ জানুয়ারি সান ফ্রান্সিস্কো, ক্যালিফোর্নিয়ার কাসাব্লাংকা ক্লাবের কনসার্টের কয়েক ঘণ্টা পর, হার্ট অ্যাটাকে মারা যান। তার বয়স ছিলো ৪৭ বছর। তার ডায়াবেটিস এবং উচ্চ রক্তচাপ ছিল। মৃত্যুর কয়েক সপ্তাহ পরই বাহরাইনে একটি লাইভ কনসার্টে তার সঞ্চালনের কথা ছিলো। ক্যালিফোর্নিয়ার ফার্সি আইটি বিশেষজ্ঞ খোসরো মোতারজেমি, এই সাড়ে তিন ঘণ্টার কনসার্টের একটি ভিডিও রেকর্ড করলেও অজানা কারণে আনুষ্ঠানিকভাবে তা প্রকাশ করা হয়নি।
কিংবদন্তি
হায়েদেহর অ্যালবাম এখনও সেরা বিক্রয়ের তালিকায় রয়েছে এবং তার গান ক্রমাগত ইরানি টেলিভিশন এবং বেতার চ্যানেলে বাজানো হয়। তার অনেক কালজয়ী গান বিখ্যাত ইরানি পপ গায়কেরা গেয়েছেন। হুসমন্দ আঘিলি হায়েদেহর "সারব" গেয়েছেন, পারভেজ রহমান পানাহা তার "সাল", শাহলা সারশার "হায়দেহ ইন মেমরি" নামে একটি দুঃখজনক গান করেছিলেন, গায়ক আমির ২০০৮ সালে হায়দেহের গান "সোঘতী"-এর কভার করেছেন এবং ম্যাহেস্তি তার বোনের স্মৃতিতে আরও তিনটি গান করেছেন।
এনসাইক্লোপিডিয়া ইরানিকায় অধ্যাপক এরিক নখজভানির মতে: "Analogous to Delkash, before her, Hayedeh sang with technical authority and passionate energy. Her laryngeal control made it possible for her to produce a series of graceful vibrato and glissando vocalizations required by the Avaz Persian vocal music. She could smoothly pass from the upper reaches of her alto voice to the lower, fuller, and darker range of the contralto. This mixture of strong laryngeal strength and learned vocal technique gave her alto-contralto voice a rare, powerful resonance and texture in the performance of the Avaz. Furthermore an acute sense for musical timing, the rhythmic flow of vocal music, affective musical phrasing, and poetic delivery enabled her to express and interpret effectively any songs she sang."
প্রামাণ্যচিত্র
thumb|প্রামাণ্যচিত্রের প্রিমিয়ার পোস্টার, জানুয়ারি ২০০৯
ইরানি পিয়ানোবাদক ও সাংবাদিক পেজমান আকবরজাদে হায়েদেহ লেজেন্ডারি পার্সিয়ান ডিভা নামে হায়েদেহ সম্পর্কে একটি তথ্যচিত্র তৈরি করেছেন, যা ২০০৯ সালের জানুয়ারিতে এ প্রথমবারের মতো আমস্টারডামে প্রদর্শিত হয়েছিল। ২০০৯ সালের মে মাসে লস এঞ্জেলেসের নূর ইরানি চলচ্চিত্র উৎসবে প্রামাণ্যচিত্রটির মার্কিন প্রিমিয়ার প্রদর্শিত হয়েছিল এবং সেরা প্রামাণ্যচিত্রের মনোনয়ন লাভ করে। প্রামাণ্যচিত্রটি ৯বম আন্তর্জাতিক নির্বাসন চলচ্চিত্র উৎসব (সুইডেন) এবং নেদারল্যান্ডসে ৪র্থ ইরানি চলচ্চিত্র উৎসবে প্রদর্শিত হয়েছিল।
২০১০ সালের ২০ জানুয়ারি হায়েদেহর ২০তম মৃত্যুবার্ষিকী উপলক্ষে আমস্টারডামে ফার্সি ডাচ নেটওয়ার্ক কর্তৃক প্রামাণ্যচিত্রটির ডিভিডি সংস্করণ মুক্তি পায়।
১৯৫০ ফিফা বিশ্বকাপ বাছাইপর্ব
১৯৫০ ফিফা বিশ্বকাপের চূড়ান্ত পর্বের ১৬ টি স্থানের জন্য মোট ৩৪ টি দল যোগ্যতা অর্জনের জন্য বাছাইপর্বে অংশগ্রহণ করে। স্বাগতিক হিসাবে ব্রাজিল এবং পূর্ববর্তী চ্যাম্পিয়ন হিসাবে ইতালি সরাসরি চূড়ার্ন্তপর্বে যোগ্যতা অর্জন করে এবং বাবি ১৪ টি স্থানের জন্য বাছাইপর্ব অনুষ্ঠিত হয়।
অবশিষ্ট ৩২ টি দলকে ভৌগোলিক বিবেচনার ভিত্তিতে ১০ টি গ্রুপে বিভক্ত করা হয়:
তবে বাছাইপর্ব শেষে ভারত, স্কটল্যান্ড এবং তুরস্কের নাম প্রত্যাহারের কারণে কেবল ১৩ টি দলই চূড়ান্তপর্বে অংশ নিয়েছিল।
মোট ১৯ টি দল কমপক্ষে একটি বাছাইপর্বের ম্যাচ খেলেছে। বাছাইপর্বে মোট ২৬ টি ম্যাচ অনুষ্ঠিত হয় এবং তাতে সর্বমোট ১২১ টি গোল হয় (প্রতি ম্যাচে গড়ে ৪.৬৫ গোল)।
নীচে বাছাইপর্বের ম্যাচসমূহের তারিখ এবং ফলাফল তালিকাভুক্ত করা হয়েছে।
গ্রুপ
১০ টি গ্রুপের ভিন্নভিন্ন বিধি ছিল, যা নিম্নরূপ:
প্রথম রাউন্ড
সিরিয়া নাম প্রত্যাহার করে এবং বাকি ম্যাচটি খেলেনি।
তুরস্ক ফাইনাল রাউন্ডে উন্নীত হয়।
ফাইনাল রাউন্ড
অস্ট্রিয়া নাম প্রত্যাহার করে নেয় ফলে তুরস্ক স্বয়ংক্রিয়ভাবে চূড়ান্তপর্বে যোগ্যতা অর্জন করে। তবে পরে তুরস্কও নাম প্রত্যাহার করে নেয় এবং ফিফা গ্রুপের রানার্স-আপ পর্তুগালকে জায়গা দেওয়ার প্রস্তাব দেয় কিন্তু তারাও খেলতে রাজি হয়নি। ফিফা বিশ্বকাপে দুটি দল কমই রেখে দেয়, অন্য কোন দলকে সুযোগ না দেওয়ার সিদ্ধান্ত নেয়।
প্রথম রাউন্ড
'যুগোস্লাভিয়া'  ফাইনাল রাউন্ডে উন্নীত হয়।
ফাইনাল রাউন্ড
সামগ্রিকভাবে ফ্রান্স ২-২ যুগোস্লাভিয়া এবং কে যোগ্যতা অর্জন করবে তা স্থির করার জন্য নিরপেক্ষ মাঠে একটি প্লে অফ ম্যাচ খেলা হয়।
যুগোস্লাভিয়া যোগ্যতা অর্জন করে এবং ফিফার ফ্রান্সকেও খেলার সুযোগ দেয়। ফ্রান্স প্রথমে তা গ্রহণ করে কিন্তু পরে প্রত্যাহার করে।
প্রথম রাউন্ড
সুইজারল্যান্ড ফাইনাল পর্বে উন্নীত।
ফাইনাল রাউন্ড
বেলজিয়াম নাম প্রত্যাহার করে নেয় ফলে সুইজারল্যান্ড স্বয়ংক্রিয়ভাবে চূড়ান্তপর্বে যোগ্যতা অর্জন করে।
গ্রুপ ৫
সুইডেন যোগ্যতা অর্জন করে। গ্রুপ পর্বের খেলা শেষ হওয়ার আগেই নাম প্রত্যাহার করে নেয় ফিনল্যান্ড। পরবর্তীতে আয়ারল্যান্ড (এফএআই) কে চূড়ান্ত পর্বে অংশগ্রহণের জন্য আমন্ত্রণ জানানো হয় কিন্তু তারা ভ্রমণ ব্যয়ের কারণে সে সুযোগটি প্রত্যাখ্যান করে।
১৯৪৯ সালের ২ অক্টোবর মালমোতে সুইডেন ফিনল্যান্ডকে ৮-১ গোলে হারায়। তবে ফিফার ওয়েবসাইটে এই ম্যাচটি ম্যাচের তালিকায় বা গ্রুপের অবস্থানের অন্তর্ভুক্ত নয়। আরএসএসএসএফের ওয়েবসাইটটি "সুইডেন-এর দ্বিতীয়-দল খেলেছে" টীকার সাথে ম্যাচটি তালিকাভুক্ত করেছে এবং গ্রুপ অবস্থানে তা দেখায়নি।
গ্রুপ ৭
আর্জেন্টিনা নাম প্রত্যাহার করে নেয় ফলে বলিভিয়া এবং চিলি স্বয়ংক্রিয়ভাবে যোগ্যতা অর্জন করে।
গ্রুপ ৮
ইকুয়েডর এবং পেরু নাম প্রত্যাহার করে নেয় ফলে উরুগুয়ে এবং প্যারাগুয়ে স্বয়ংক্রিয়ভাবে যোগ্যতা অর্জন করে।
গ্রুপ ৯
মেক্সিকো এবং মার্কিন যুক্তরাষ্ট্র যোগ্যতা অর্জন করে।
গ্রুপ ১০
বার্মা, ইন্দোনেশিয়া এবং ফিলিপাইন ড্রয়ের আগেই নাম প্রত্যাহার করে নেয়, ফলে ভারত স্বয়ংক্রিয়ভাবে যোগ্যতা অর্জন করে। তবে পরবর্তীতে ভারত "এত দীর্ঘ পথ পাড়ি দেওয়ার ব্যয়ের কারণে" এবং এআইএফএফ ১৯৫২ সালের অলিম্পিকে অধিক মনোনিবেশ করায় নাম প্রত্যাহার করে নেয়। যদিও কিছু প্রতিবেদন বলা হয় যে, ফিফার একটি নিয়মের কারণে নাম প্রত্যাহার করা হয়; যেখানে বলা হয় যে খেলোয়াড়রা খালি পায়ে খেলতে পারবে না। ফিফা বিশ্বকাপে তিনটি দল কমই রাখে এবং অন্য কোন দলকে আর আমন্ত্রণ না করার সিদ্ধান্ত নেয়।
যোগ্যতা অর্জনকারী দল
১৩ টি দলের মধ্যে ৬ টি দল পরবর্তী ১৯৫৪ সালের বিশ্বকাপের চূড়ান্তপর্বে যোগ্যতা অর্জন করতে ব্যর্থ হয়: বলিভিয়া, চিলি, প্যারাগুয়ে, স্পেন, সুইডেন এবং মার্কিন যুক্তরাষ্ট্র।
শাঁখারী
thumb|গোটা শাঁখ শাঁখারী একটি পেশাগত গোষ্ঠী যা মূলতঃ ভারত উপমহাদেশে (বিশেষ করে পূর্ব ভারতের উপকূলবর্তী এবং নদীতীরবর্তী অঞ্চলে) দেখা যায়। শাঁখারী অর্থাৎ শাঁখ বা শঙ্খ দ্বারা কারুকার্য করে যারা। শঙ্খ একধরনের বড় সাদা লোনা জলের (বা সামুদ্রিক) শামুক যার খোল দিয়ে অলঙ্কার, বাদ্যযন্ত্র, ইত্যাদি তৈরি করা শাঁখারীদের পেশা।
শাঁখারীদের প্রধান পণ্য হল শাঁখা যা শাঁখ দিয়ে তৈরি একরকম চুড়ি। তবে শাঁখার বিশেষত্য হল হিন্দু সধবা মহিলাদের সধবাত্বের চিহ্ন কয়েকটির (শাঁখা, পলা, লোহা, সিঁদুর) মধ্যে একটি। এছাড়া শাঁখারীদের অন্যান্য বহুল বিক্রীত পণ্যের মধ্যে অন্যতম হল বাজানোর শাঁখ যা হিন্দুদের পূজা পার্বনে শুভমুহুর্তে বাজানো হয়। শাঁখের শীর্ষ কেটে ছিদ্র করা হয়। তাতে ফুঁ দিলে তীক্ষ্ণ আওয়াজ (শঙ্খধ্বনি) হয়।
য়োন-তান-র্গ্যা-ম্ত্শো (জোনাং)
জন্ম ও শিক্ষা
য়োন-তান-র্গ্যা-ম্ত্শো ১২৬০ খ্রিষ্টাব্দে মধ্য তিব্বতের ম্দোগ নামক স্থানে জন্মগ্রহণ করেন। তিনি ম্দার  বৌদ্ধবিহারে অভিধর্ম পিটক বিষয়ে শিক্ষালাভ করেন। সা-স্ক্যা বৌদ্ধবিহারের তিনি শার-পা-'জাম-দ্ব্যাংস-ছেন-পো-রিন-ছেন-র্গ্যাল-ম্ত্শান  নামক সা-স্ক্যা ধর্মসম্প্রদায়ের পণ্ডিতের শিষ্যত্ব গ্রহণ করে তার নিকট হেবজ্র তন্ত্র, প্রমাণবার্ত্তিকা, অভিসময়ালঙ্কার ও বোধিচর্যাবতার সম্বন্ধে শিক্ষালাভ করেন। শার-পা-'জাম-দ্ব্যাংস-ছেন-পো-রিন-ছেন-র্গ্যাল-ম্ত্শানের জ্যৈষ্ঠ ভ্রাতা য়ে-শেস-রিন-ছেন তাকে কালচক্র তন্ত্র সম্বন্ধে শিক্ষাদান করেন এবং তাকে কুবলাই খানের রাজদরবারে নিয়ে যান। য়োন-তান-র্গ্যা-ম্ত্শো চার বছর পরে ফিরে এসে পুনরায় শার-পা-'জাম-দ্ব্যাংস-ছেন-পো-রিন-ছেন-র্গ্যাল-ম্ত্শানের নিকট কালচক্র ও বিমলপ্রভা নামক টীকাভাষ্য সম্বন্ধে শিক্ষালাভ করেন।
জোনাং বৌদ্ধবিহার
এরপর গুরুর উপদেশে ১২৯০ খ্রিষ্টাব্দে তিনি জো-নাং বৌদ্ধবিহার যাত্রা করে ঐ বৌদ্ধবিহারের প্রধান লামা কুন-স্পাংস-থুগ্স-র্জে-ব্র্ত্সোন-গ্রুস নামক বিখ্যাত পণ্ডিতের নিকট শিক্ষালাভ করেন। কুন-স্পাংস-থুগ্স-র্জে-ব্র্ত্সোন-গ্রুসের মৃত্যু হলে তিনি তার শিষ্য ও জো-নাং বৌদ্ধবিহারের পরবর্তী প্রধান লামা ব্যাং-সেম্স-র্গ্যাল-বা-য়ে-শেসের নিকট শিক্ষালাভ করেন এবং ১৩১৯ খ্রিষ্টাব্দে ঐ বৌদ্ধবিহারের প্রধান লামা নির্বাচিত হয়ে সাত বছর ঐ পদে থাকেন। ১৩২৬ খ্রিষ্টাব্দে তিনি তার শিষ্য দোল-পো-পা-শেস-রাব-র্গ্যাল-ম্ত্শানকে ঐ বৌদ্ধবিহারের পরবর্তী প্রধান লামা নির্বাচন করেন।
দিক্তিস
গ্রিক পুরাণে, দিক্তিস ছিল চারজন লোকের নাম।
বারুয়াখালী উচ্চ বিদ্যালয়
বারুয়াখালী উচ্চ বিদ্যালয় ঢাকা জেলার ঐতিহ্যবাহী একটি বিদ্যালয়।
ইতিহাস
ঢাকা জেলার নবাবগঞ্জ উপজেলার বারুয়াখালী ইউনিয়নে কোন মাধ্যমিক শিক্ষাপ্রতিষ্ঠান না থাকায় নব্বই এর দশকে বারুয়াখালী, শিকারীপাড়া ও জয়কৃষ্ণপুর ইউনিয়নের শিক্ষানুরাগী ব্যক্তিগণ বারুয়াখালী এলাকায় একটি মাধ্যমিক শিক্ষাপ্রতিষ্ঠান প্রতিষ্ঠার জন্য উদ্যোগ নেন। বেশ কয়েক বছর ধরে বিদ্যালয় প্রতিষ্ঠার জন্য বিভিন্ন কর্মসূচীর আয়োজন করা হয়। ১৯৯২ খ্রিস্টাব্দে বিদ্যালয়টি প্রতিষ্ঠিত হয়। একই সনের ১ জানুয়ারি থেকে বিদ্যালয়ের ছাত্রভর্তি ও পাঠদান কার্যক্রম শুরু করা হয়।
২০১৭ খ্রিস্টাব্দে বিদ্যালয়ের ২৫বছর পূর্তিতে “রজত জয়ন্তী ” উৎসব পালন করা হয়।
অবকাঠামো
বিদ্যালয়টি ২.০২ কাঠা জমির ওপর প্রতিষ্ঠিত, যার মধ্যে একাডেমিক ভবন ১.০২ কাঠা জায়গার ওপর নির্মাণ করা হয়েছে। লেখাপড়ার পাশাপাশি খেলাধুলা করার জন্য বিদ্যালয়ে ১.০১ কাঠা বিশিষ্ট একটি খেলার মাঠ রয়েছে।
শ্রেণিকার্যক্রম
এই বিদ্যালয়ে ৬ষ্ঠ থেকে দশম শ্রেণি পর্যন্ত পাঠদান করানো হয়। বিদ্যালয়ের ৯ম-১০ম শ্রেণিতে নিম্নোক্ত বিভাগসমূহ চালু রয়েছেঃ
প্রাত্যহিক সমাবেশ
সুশৃঙ্খল মন ও আনুগত্য তৈরিতে, এই বিদ্যালয়ে প্রতিদিন শিক্ষা কার্যক্রমের পূর্বে সমাবেশ হয়ে থাকে।
শিক্ষক-অভিভাবক সম্মেলন
বিদ্যালয়ের শিক্ষকমন্ডলী এবং ছাত্রছাত্রীদের অভিভাবকরা মিলে বিভিন্ন সময়ে একসঙ্গে আলোচনা করে থাকে। সেখানে ছাত্রছাত্রীদের সমস্যা ও প্রতিকারের আলোচনা করা হয়॥
সুযোগ-সুবিধা
এই বিদ্যালয়ে শিক্ষার্থীদের জন্য লাইব্রেরী, কম্পিউটার ল্যাব, বিজ্ঞান ল্যাব রয়েছে। অডিটোরিয়াম রুম রয়েছে এবং প্রতি বছর সাংস্কৃতিক প্রতিযোগিতা অনুষ্ঠিত হয়। এই বিদ্যালয়ে প্রতি বছর বার্ষিক ক্রীড়া প্রতিযোগিতা অনুষ্ঠিত হয়। শিক্ষার্থীদের জন্য বিশুদ্ধ পানির ব্যবস্থা ও রয়েছে এখানে।
প্রধান শিক্ষক
বিদ্যালয়ের বর্তমান প্রধান শিক্ষক এস.এম. হুমায়ুন কবির। থাম্ব|বিদ্যালয়ের প্রধান শিক্ষক ১৯৯২খ্রিঃ থেকে ২০২০খ্রিঃ পর্যন্ত যাঁরা বিদ্যালয়ের প্রধান শিক্ষকের দায়িত্ব পালন করছেনঃ
একাডেমিক স্বীকৃতি
বিদ্যালয়টি ১৯৯৪ সনে নিম্ন মাধ্যমিক বিদ্যালয় এবং ১৯৯৫ সনে মাধ্যমিক বিদ্যালয় হিসেবে ঢাকা শিক্ষা বোর্ড থেকে স্বীকৃতি পায়। ১৯৯৪ সালে অত্র বিদ্যালয়টি এম.পি.ভুক্তির অনুমোদন পায়।
ইন্দ্রপাল
কামরূপ ইন্দ্রপাল দশম শতকের কামরূপের পাল বংশের একজন রাজা। ইন্দ্রপালের পিতা ছিলেন পুরন্দরপাল। কিন্তু পিতামহ রত্নপালের জীবিত অবস্থাতে পিতৃর মৃত্যু হওয়ায় পিতামহের পর কামরূপের রাজসিংহাসনে বসেন। ইন্দ্রপাল রাষ্ট্রকূট রাজকুমারী রাজ্যদেবীকে বিয়ে করেছিলেন। তিনি প্রায় ২৫ বছর রাজত্ব করেছিলেন। এই সময়ে তার রাজ্যের সীমার অনেক বিস্তার ঘটেছিল। তার মৃত্যুর সময় আনুমানিক ৯৯০ খ্রীষ্টাব্দ।
ইন্দ্রপাল রাজত্বের অষ্টম বছরে গুয়াহাটি তাম্র শাসনেের মাধ্যমে হপিয়মা বিষয়ের অন্তর্গত কাসিপাটকে ( ৯উত্তর কুলে) এবং রাজত্বের একবিংশ বর্ষে গুয়াকুছি তাম্র শাসনের মাধ্যমে মান্দি বিষয়ের অন্তর্গত পণ্ডরীতে (উত্তর কুলে) ব্রাহ্মণকে ভূমি দান করেছিলেন। এই দুই তাম্রলিপি বর্তমানের গুয়াহাটির পাতিদরং মৌজা  এবং নলবারীর গুয়াাকুছি গ্রামে পাওয়া গেছে।।
সুচিত্রা সেন
সুচিত্রা সেন (৬ এপ্রিল ১৯৩১ – ১৭ জানুয়ারি ২০১৪) একজন ভারতীয় অভিনেত্রী ছিলেন। তার জন্মগত নাম ছিল রমা দাশগুপ্ত। তিনি মূলত বাংলা ও হিন্দি চলচ্চিত্রে অভিনয় করে খ্যাতি অর্জন করেছিলেন। বাংলা চলচ্চিত্রে উত্তম কুমারের বিপরীতে নায়িকার ভূমিকায় অভিনয় করে তিনি বিশেষ জনপ্রিয়তা অর্জন করেছিলেন।
১৯৬৩ সালে সাত পাকে বাঁধা চলচ্চিত্রে অভিনয়ের জন্য মস্কো চলচ্চিত্র উৎসবে সুচিত্রা সেন "সেরা অভিনেত্রীর জন্য রোপ্য পুরস্কার" জয় করেন। তিনিই প্রথম ভারতীয় অভিনেত্রী যিনি কোনো আন্তর্জাতিক চলচ্চিত্র উৎসবে পুরস্কৃত হয়েছিলেন। ১৯৭২ সালে ভারত সরকার তাকে পদ্মশ্রী সম্মান প্রদান করে। শোনা যায়, ২০০৫ সালে তাকে দাদাসাহেব ফালকে পুরস্কার দেওয়ার প্রস্তাব রাখা হয়েছিল; কিন্তু সুচিত্রা সেন জনসমক্ষে আসতে চান না বলে এই পুরস্কার গ্রহণ করেননি। ২০১২ সালে তাকে পশ্চিমবঙ্গ সরকারের সর্বোচ্চ সম্মাননা বঙ্গবিভূষণ প্রদান করা হয়।
ব্যক্তিগত জীবন ও শিক্ষা
১৯৩১ সালের ৬ এপ্রিল ব্রিটিশ ভারতের বাংলা প্রেসিডেন্সির (অধুনা বাংলাদেশ রাষ্ট্রের অন্তর্গত সিরাজগঞ্জ জেলার বেলকুচি থানার অন্তর্গত সেন ভাঙ্গাবাড়ী) গ্রাম সুচিত্রা সেনের পৈত্রিক নিবাস। পাবনা জেলার সদর পাবনায় সুচিত্রা সেন জন্মগ্রহণ করেছিলেন। তার বাবা করুণাময় দাশগুপ্ত ছিলেন পাবনা পৌরসভার স্যানিটারি ইন্সপেক্টর ও মা ইন্দিরা দেবী ছিলেন গৃহবধূ। তিনি ছিলেন পরিবারের পঞ্চম সন্তান ও তৃতীয় কন্যা। পাবনা শহরেই তিনি পড়াশোনা করেছিলেন। তিনি ছিলেন কবি রজনীকান্ত সেনের নাতনী।
১৯৪৭ সালে বিশিষ্ট শিল্পপতি আদিনাথ সেনের পুত্র দিবানাথ সেনের সঙ্গে সুচিত্রা সেনের বিয়ে হয়। তাদের একমাত্র কন্যা মুনমুন সেনও একজন খ্যাতনামা অভিনেত্রী। ১৯৫২ সালে সুচিত্রা সেন বাংলা চলচ্চিত্র জগতের সঙ্গে যুক্ত হন।
চলচ্চিত্র জীবন
১৯৫২ সালে শেষ কোথায় ছবির মাধ্যমে তার চলচ্চিত্রে যাত্রা শুরু হয় কিন্তু ছবিটি মুক্তি পায়নি।
সম্মাননা
সুচিত্রা সেনই বাংলা চলচ্চিত্রের প্রথম অভিনেত্রী, যিনি আন্তর্জাতিক চলচ্চিত্র উৎসব থেকে পুরস্কৃত হয়েছিলেন। ‘সাত পাকে বাঁধা’ ছবিতে অনবদ্য অভিনয়ের স্বীকৃতি হিসেবে ১৯৬৩ সালে মস্কো চলচ্চিত্র উৎসব থেকে সেরা অভিনেত্রীর পুরস্কার পান তিনি। ১৯৫৫ সালের দেবদাস ছবির জন্য তিনি শ্রেষ্ঠ অভিনেত্রীর পুরস্কার জিতেন, যা ছিল তার প্রথম হিন্দি ছবি। উত্তম কুমারের সাথে বাংলা ছবিতে রোমান্টিকতা সৃষ্টি করার জন্য তিনি বাংলা চলচ্চিত্রের সবচেয়ে বিখ্যাত অভিনেত্রী। ১৯৬০ ও ১৯৭০ দশকে তার অভিনীত ছবি মুক্তি পেয়েছে। স্বামী মারা যাওয়ার পরও তিনি অভিনয় চালিয়ে গেছেন, যেমন হিন্দি ছবি আন্ধি। এই চলচ্চিত্রে তিনি একজন নেত্রীর ভূমিকায় অভিনয় করেছেন। বলা হয় যে চরিত্রটির প্রেরণা এসেছে ইন্দিরা গান্ধী থেকে। এই ছবির জন্য তিনি ফিল্মফেয়ার শ্রেষ্ঠ অভিনেত্রী হিসেবে মনোনয়ন পেয়েছিলেন এবং তার স্বামী চরিত্রে অভিনয় করা সঞ্জীব কুমার শ্রেষ্ঠ অভিনেতার পুরস্কার জিতেছিলেন। হিন্দি চলচ্চিত্রে গুরুত্বপূর্ণ অবদানের স্বীকৃতি হিসেবে প্রতিবছর দাদাসাহেব সম্মাননা প্রদান করে ভারত সরকার। চলচ্চিত্রের অন্যতম মর্যাদাপূর্ণ এ সম্মাননা নিতে অস্বীকৃতি জানিয়েছিলেন সুচিত্রা সেন। ২০০৫ সালে দাদাসাহেব সম্মাননা প্রত্যাখ্যান করেছিলেন তিনি। সম্মাননা নিতে কলকাতা থেকে দিল্লি যেতে চাননি বলেই এমন সিদ্ধান্ত নিয়েছিলেন তিনি।
অন্তরীণ জীবন
১৯৭৮ সালে সুদীর্ঘ ২৫ বছর অভিনয়ের পর তিনি চলচ্চিত্র থেকে অবসরগ্রহণ করেন। এর পর তিনি লোকচক্ষু থেকে আত্মগোপন করেন এবং রামকৃষ্ণ মিশনের সেবায় ব্রতী হন। ২০০৫ সালে দাদাসাহেব ফালকে পুরস্কারের জন্য সুচিত্রা সেন মনোনীত হন, কিন্তু ভারতের প্রেসিডেন্টের কাছ থেকে সশরীরে পুরস্কার নিতে দিল্লি যাওয়ায় আপত্তি জানানোর কারণে তাকে পুরস্কার দেওয়া হয় নি।
মৃত্যু
২০১৪ সালের ১৭ জানুয়ারি ভারতীয় সময় সকাল ৮টা ২৫ মিনিট নাগাদ কলকাতার বেল ভিউ হাসপাতালে হৃদরোগে আক্রান্ত হয়ে ৮২ বছর বয়সে সুচিত্রা সেনের মৃত্যু হয়। তিন সপ্তাহ আগে ফুসফুসে সংক্রমণের জন্য তাকে হাসপাতালে ভর্তি করা হয়েছিল। পশ্চিমবঙ্গের মুখ্যমন্ত্রী মমতা বন্দ্যোপাধ্যায় তার শেষকৃত্যে গান স্যালুট দেবার কথা ঘোষণা করেন। ভারতের রাষ্ট্রপতি প্রণব মুখোপাধ্যায়, প্রধানমন্ত্রী মনমোহন সিংহ ও ভারতীয় জনতা পার্টির প্রধানমন্ত্রী-পদপ্রার্থী নরেন্দ্র মোদী সুচিত্রা সেনের মৃত্যুতে শোকবার্তা পাঠান।
পরিবার
তার মেয়ে মুনমুন সেন এবং নাতনী রিয়া সেন ও রাইমা সেন ও চলচ্চিত্রে অভিনয় করেছেন।
মন (চলচ্চিত্র)
মন (मन) হচ্ছে ১৯৯৯ সালে মুক্তিপ্রাপ্ত একটি প্রণয়ধর্মী হিন্দি চলচ্চিত্র। চলচ্চিত্রটির পরিচালক ছিলেন ১৯৯০ সালের আমির-মাধুরী জুটি খ্যাত চলচ্চিত্র 'দিল' এর পরিচালক ইন্দ্র কুমার। আমির খান, মনীষা কৈরালা মন এ প্রেমিক-প্রেমিকার ভূমিকায় অভিনয় করেন, আরো ছিলেন অনিল কাপুর এবং রাণী মুখার্জীও একটি গানে আমিরের সঙ্গে নাচেন। আমির খানের সঙ্গে এই চলচ্চিত্রটি ছিলো মনীষার দ্বিতীয়, এর আগে মনীষা আমিরের সঙ্গে এ্যাকেলে হাম এ্যাকেলে তুম (১৯৯৫) তে অভিনয় করেন যেটি ১৯৯৫ তে মুক্তি পেয়েছিলো।
১৯৬৫ সালের হিন্দি চলচ্চিত্র 'ভিগি রাত'-এর অনুকরণে এই মন চলচ্চিত্রটি তৈরি করা হয়, ভিগি রাতে গায়ক কিশোর কুমারের বড় ভাই অশোক কুমার অভিনয় করেছিলেন।
কাহিনী
দেব করণ সিংহ ( আমির খান) একটি বিলাসবহুল জাহাজে প্রিয়া বর্মা (মনীষা কৈরালা) নামের একটি মেয়েকে দেখে পছন্দ করে ফেলে এবং পরে বন্ধুত্ব করে। দেব আবার এক শিল্পপতির মেয়েকে বিয়ে করতে আগেই রাজী হয়ে আছে আবার প্রিয়া রাজ (অনিল কাপুর) এর সঙ্গে বাগদান করেছে। দেব আর প্রিয়া দুজনে খুবই ভালো বন্ধু হয়ে যায় কিন্তু মাঝখান দিয়ে কিছু সমস্যা হয়।
সারন বিভাগ
সারন বিভাগ হল ভারতের বিহার রাজ্যের একটি প্রশাসনিক বিভাগ। এই বিভাগের সদর শহর ছাপরা। ২০০৫ সালের পরিস্থিতি অনুসারে, সারন, সিওয়ান ও গোপালগঞ্জ জেলা নিয়ে এই বিভাগ গঠিত।
র‍্যনে মাগ্রিত
র‍্যনে ফ্রঁসোয়া গিলাঁ মাগ্রিত (২১ নভেম্বর ১৮৯৮ – ১৫ আগস্ট ১৯৬৭) ছিলেন বেলজিয় পরাবাস্তববাদী চিত্রশিল্পী, যিনি বেশকিছু মজাদার এবং চিন্তা-উদ্দীপক চিত্রকর্ম তৈরি করার জন্য সুপরিচিত। চিত্রকর্মে প্রায়শই সাধারণ বস্তুগুলিকে তিনি অস্বাভাবিক প্রেক্ষাপটে চিত্রিত করেছেন, যা পর্যবেক্ষকদের বাস্তবতার পূর্বশর্ত উপলব্ধিকে চ্যালেঞ্জ করতে সক্ষম। তিনি প্রায় ১,০০০টির অধিক শিল্পকর্ম তৈরি করেছেন, সেইসাথে রয়েছে জলরঙ, কোলাজ এবং ভাস্কর্য। এগুলির মধ্যে রয়েছে ভুদৃশ্য, অচেতন চিত্র বা ষ্টিল লাইফ, প্রতিকৃতি এবং সাহসী চিত্রকল্প, নাটকীয়, আবেগপ্রবণ ও অভিব্যক্তিপূর্ণ চিত্রকর্ম যা পরাবাস্তব শিল্পের ভিত্তিতে মুখ্য অবদান রাখে। তার সৃষ্টিকর্ম বিশেষ প্রতীকগুলির দ্বারা চিহ্নিত- যেখানে মস্তকবিহীন নারীমূর্তী, বুর্জোয়া "ক্ষুদ্র মানুষ", বোলার টুপি, আপেল, দুর্গ, শিলা, জানালা এবং অন্যান্য সাধারণ বস্তু, যা প্রায়শই অস্বাভাবিক বা অস্থির পরিস্থিতিতে স্থাপন করা হত।
একটি উচ্চ-মধ্যবিত্ত পরিবারে জন্মগ্রহণকারী, মাগ্রিত তার দশ বছর বয়সে আঁকার পাঠ শুরু করেন। প্রথমদিকে গ্রাফিক শিল্পী এবং আধা-বিমূর্ত চিত্রশিল্পী হিসেবে তিনি তার কর্মজীবন শুরু করলেও পরবর্তীতে ১৯২৬ সালে তার কাজ রূপান্তরিত হয়েছিল, যখন তিনি নিজেকে একজন রূপক শিল্পী হিসেবে পুনরোদ্ভাবন করেছিলেন। ১৯২৭ সালে, তিনি প্যারিসে চলে আসেন, যেখানে তিনি অঁদ্রে ব্র‍্যতোঁর সাথে বন্ধুত্ব করেন এবং ফ্রান্সের পরাবাস্তববাদী দলে যুক্ত হন।
১৯৬০-এর দশকে মাগ্রিতের কাজের প্রতি জনপ্রিয় আগ্রহ উল্লেখযোগ্যভাবে বৃদ্ধি পায় এবং তার চিত্রকল্প পপ শিল্প, মিনিমালিস্ট শিল্প এবং ধারণাগত শিল্পকে ব্যপকভাবে প্রভাবিত করে। তার আলোর সাম্রাজ্য বিবিসি টু-এর ১০০ দুর্দান্ত চিত্রকর্ম এবং এখন পর্যন্ত বিক্রি হওয়া বিশ্বের সবচেয়ে ব্যয়বহুল চিত্রকর্মগুলির মধ্যে একটি। তার নামে ব্রাসেল্‌সে দুইটি জাদুঘর প্রতিষ্ঠা করা হয়েছে, যেখানে তার সৃষ্টিকর্মের বৃহত্তম সংগ্রহ রয়েছে।
শৈশব ও বাল্যকাল
র‍্যনে ফ্রঁসোয়া গিলাঁ মাগ্রিত ১৮৯৮ সালে বেলজিয়ামের হাইনট প্রদেশের লেসিনসে জন্মগ্রহণ করেন। তিনি ছিলেন লিওপোল্ড মাগ্রিত এবং রেজিনার জ্যেষ্ঠ পুত্র। তার বাবা ছিলেন একজন দর্জি ও বস্ত্র ব্যবসায়ী, এবং তার মা বিবাহের আগে একজন টুপি প্রস্তুতকারক (মিলিনার) ছিলেন। তাদের পরিবারটি প্রথমে সোগনিজে চলে যায়, পরে সেন্ট-গিলেস, লেসিনেসে ফিরে আসে, যেখানে র‍্যনে মাগ্রিত জন্মগ্রহণ করেছিলেন এবং ১৯০০ সালে গিলিতে রেজিনার মায়ের কাছে ফিরে আসেন, যেখানে তার দুই ভাই রেমন্ড (১৯০০-১৯৭০) এবং পলের (১৯০২-১৯৭৫) জন্ম হয়। ১৯০৪ সালে, তার বাবা-মা শ্যাটেলেটে বসতি স্থাপন করেন, যেখানে তিনি বিভিন্ন ব্যবসা করার পরে, তেল এবং মার্জারিন উৎপাদনকারী ডি ব্রুইন কোম্পানির ইন্সপেক্টর জেনারেল হিসেবে কাজ করে বিত্তশালী হয়ে ওঠেন। মাগ্রিতের প্রাথমিক জীবন সম্পর্কে খুব কমই জানা যায়। গিলিতে মাগ্রিত প্রাথমিক বিদ্যালয়ে ছয় বছর এবং এক বছর মাধ্যমিক বিদ্যালয়ে অধ্যয়ন করেন। তিনি ১৯১০ সালে আঁকার পাঠ শুরু করেছিলেন। একই বছর তিনি শিল্পী ফেলিসিয়েন ডিফোইনের স্টুডিওতে একটি অঙ্কন কোর্স করেন। তিনি বাফেলো বিল-এর জিগোমার, টেক্সাস জ্যাক, ন্যাট পিঙ্কারটন, দ্য নিকেল ফুটের অ্যাডভেঞ্চারে বিশেষভাবে আগ্রহী হয়ে উঠেন এবং ১৯১১ সালের দিকে ফ্যান্টোমাস চরিত্রের বিষয়ে উৎসাহী হন। শার্লেরোই প্রদর্শনীতে, তিনি একই বছর এ চলচ্চিত্রের পোস্টার দ্বারা প্রভাবিত হয়ে বিজ্ঞাপনে কাজ করার পাশাপাশি আলোকচিত্রশিল্পী হিসেবেও কাজ শুরু করেন।
মাগ্রিতের মা ছিলেন একজন আত্মঘাতী মহিলা, যার কারণে মাগ্রিতের বাবা তাকে ঘরে তালাবদ্ধ করে রাখতেন। ১৯১২ সালের ২৪ ফেব্রুয়ারি, তার মা ঘর থেকে পালিয়ে শ্যাটেলেটের সাম্ব্রে নদীতে ডুবে আত্মহত্যা করেন। এর কারণে তাদের পরিবার প্রকাশ্যে অপমানিত হয়েছিল। তার মা ইতোপূর্বেও আত্মহত্যার প্রচেষ্টা করেছিলেন। ১৯১২ সালের ১২ মার্চ তার লাশ খুঁজে পাওয়া যায়। একটি কিংবদন্তি অনুসারে জানা যায়, যখন তার মার দেহটি জল থেকে উদ্ধার করা হয়েছিল তখন সেখানে ১৪ বছর বয়সী মাগ্রিত উপস্থিত ছিলেন, তবে সাম্প্রতিক গবেষণা এই ঘটনাটিকে অস্বীকার করে, যা পারিবারিক এক নার্স থেকে উদ্ভূত হতে পারে। অনুমিতভাবে, যখন মাগ্রিতের মাকে খুঁজে পাওয়া যায়, তখন তার মুখ পোশাকে ঢাকা ছিল। পরে ১৯২৭-১৯২৮ সালে মাগ্রিতের বেশকয়েকটি চিত্রকর্মে লোকেদের মুখ কাপড়ে ঢাকা অবস্থায় দেখা যায়, যার মধ্যে "প্রেমিক" (Les Amants) উল্লেখযোগ্য।
মায়ের মৃত্যুর পরে, মাগ্রিত এবং তার দুই ভাই তাদের দাদীর নিকট লালন-পালন হয়েছিল। মাগ্রিত শহরের অ্যাথেনিয়ামে তার পড়াশোনা চালিয়ে যান এবং রবার্ট লুইস স্টিভেন্সন, এডগার অ্যালান পো, মরিস লেব্লাঙ্ক এবং গ্যাস্টন লেরোক্স পাঠ করেন। তার বাবা তাকে একটি পাথে ক্যামেরা দিয়েছিলেন, যেটি দিয়ে তিনি ছোট-ছোট চলচ্চিত্র নির্মাণ করেছিলেন। ছুটির সময় তিনি সোগনিসে তার বাবার জুতার দোকান চালাতেন, সেখানে তিনি একটি পরিত্যাক্ত কবরস্থানে একটি ছোট মেয়ের সাথে খেলতে পছন্দ করতেন। ১৯১৩ সালে ১৫ বছর বয়সে, ১৩ বছর বয়সী জর্জেট বার্জারের সাথে তার প্রথম দেখা হয়েছিল, এবং তাদের বন্ধুত্ব গড়ে ওঠে। তারা বিদ্যালয়ে যাওয়ার পথে নিয়মিত দেখা করত, তবে ১৯১৪ থেকে ১৯১৮ সাল পর্যন্ত প্রথম বিশ্বযুদ্ধের কারণে তাদের বিচ্ছেদ ঘটে। শার্লেরোই জার্মান সেনাবাহিনীর দখলে থাকায় তাদের পরিবার শ্যাটেলেটে ফিরে আসে, যেখানে মাগ্রিতের বাবা ম্যাগির কুবের ব্রোথের প্রতিনিধি হিসেবে কাজ চালিয়ে যান।
১৯১০ থেকে ১৯২০-এর দশক
১৯১৪ সালের শেষের দিকে বা ১৯১৫ সালের শুরুতে মাগ্রিত তার প্রথম চিত্রকর্ম তৈরি করেছিলেন, যাতে একটি জ্বলন্ত আস্তাবল থেকে ঘোড়ার পালিয়ে যাওয়া চিত্রিত করা হয়। ১৯১৫ সালের অক্টোবরে তিনি পড়াশোনা ছেড়ে দেন এবং ব্রাসেল্‌সের, রুয়ে ডু মিডিতে চলে যান। রয়্যাল একাডেমি অব ফাইন আর্টসে প্রবেশের পূর্বে তিনি অন্তর্মুদ্রাবাদ শৈলিতে ছবি আঁকেন। মাগ্রিতের প্রথম দিকের চিত্রকর্ম, যা প্রায় ১৯১৫ সালের, যেটি শৈলীতে ছিল অন্তর্মুদ্রাবাদী। ১৯১৬ সালের ডিসেম্বরে তার পরিবার ব্রাসেল্‌সে বসতি স্থাপন করে। অক্টোবর ১৯১৬ থেকে ১৯১৮ সাল পর্যন্ত, মাগ্রিত ব্রাসেল্‌সের অ্যাকাডেমি রয়্যালে ডেস বিউক্স-আর্টসে কমবেশি নিয়মিত অংশগ্রহণ করেছিলেন, যেখানে তিনি আর্ট নুওয়াউ স্টাইলের পোস্টার শিল্পী এমিল ভ্যানডামে-সিলভা এবং প্রতীকবাদী কনস্ট্যান্ট মন্টাল্ড নিকট পাঠ নিয়েছিলেন। কিন্তু সেখানকার পাঠ-নির্দেশনা তার অ-অনুপ্রেরণাদায়ক বলে মনে হয়েছিল। তিনি অ্যাকাডেমি রয়্যালে চিত্রশিল্পী ও পোস্টার নকশাকারী গিসবার্ট কমবাজের ক্লাসেও আংশ নিয়েছিলেন। ১৯১৮ থেকে ১৯২৪ সালে তিনি যে চিত্রকর্মগুলি এঁকেছিলেন তা ভবিষ্যতবাদ এবং মেটজিঞ্জারের রূপক কিউবিজম দ্বারা প্রভাবিত ছিল। ১৯১৯ থেকে ১৯২০ সালে তিনি পিয়েরে-লুই ফ্লুকেটের সাথে ভাড়া করা একটি স্টুডিওতে কাজ করেন।